
ימי מוצרט 2022 TOUJOURS MOZART
27-29 באוקטובר 2022
תל אביב, אולם צוקר, היכל התרבות

מנהל מוזיקלי: צבי מניקר

תזמורת מוצרט הישראלית בהובלת קתי דברצני
סופשבוע חגיגי עם יצירותיו של מוצרט בכלים תקופתיים, בביצוע זמרים סולנים ונגנים מובילים מישראל, בלגיה, צרפת, גרמניה, אנגליה, שווייץ, איטליה וארצות הברית

וולפגנג אמדאוס מוצרט הוא אחד המלחינים המוכרים והאהובים בכל הזמנים, ילד פלא, גאון מוסיקלי וטיפוס ססגוני ובלתי צפוי. במאות השנים שחלפו מאז מותו בגיל צעיר הפך שמו למיתוס, בסיס לסרטים ולספרים. את המוסיקה שלו מרבים לחקור וחשיפה אליה בשלבי הינקות אף נחשבת לסגולה להתפתחות קוגניטיבית משופרת. 
כולנו מכירים את יצירותיו המפורסמות, רבים מכירים גם את אלו שאינן ואפילו אלו שאינם חובבי מוסיקה קלאסית מתהדרים ברינגטונים מבין יצירותיו ויכולים לזמזם בכל רגע נתון קטעים שחיבר. 
בסוף אוקטובר יעלה בישראל פסטיבל "ימי מוצרט" בו יזכה הקהל בסופשבוע שלם ובו מגוון עצום מיצירותיו של המלחין בביצועים בכלי הנגינה ששימשו בתקופתו של מוצרט ובסגנון אליו כיוון המלחין. ביצוע מיודע תקופתית למוסיקה מהבארוק הפך לפרקטיקה מוכרת בישראל והקהל רגיל ליתרונות העצומים של ביצועים בכלים היסטוריים. עם זאת, רבים אינם מכירים את כלי הנגינה מהתקופה הקלאסית, שאינם אותם הכלים בהם מנגנות התזמורות בישראל – הקאמריות והסימפוניות. ביצוע תקופתי למוסיקה של מוצרט יספק לקהל חוויה מוסיקלית ייחודית, רעננה, ויאפשר כניסה בלתי אמצעית לצליליו האהובים של המלחין.
המנהל האמנותי של הפסטיבל ונגן כלי המקלדת ההיסטוריים צבי מניקר, שחי בגרמניה, מחזיר את הפסטיבל הייחודי לישראל והפעם יעלה אותו באולם צוקר ואולם סלע שבהיכל התרבות בתל אביב. התוכנית המגוונת תציע מבט מקיף על יצירתו של מוצרט ועל סביבתו האמנותית עם דגש על מוסיקה לכלי נשיפה. 
הפסטיבל ייפתח בתוכנית קאמרית ובה הגראן פרטיטה ל-12 כלי נשיפה וקונטרבס שתבוצע פעמיים בפסטיבל. 
בכל אחד מימי הפסטיבל יתקיימו קונצרטים קאמריים, קונצרטים כליים וקוליים, קונצרט ערב חגיגי, קונצרטים ליליים, קונצרטים חופשיים באכסדרת האולם, מפגשי אמן מפתיעים, התכנסות ונגינה של נגנים חובבים, ובנוסף, קונצרט-הפנינג בהפתעה שתוכניתו תחשף במקום. 
אחד משיאי הפסטיבל יהיה ביצוע בלתי נשכח לרקוויאם של מוצרט בו יתאחדו כל משתתפי הפסטיבל, נגנים מוכרים מהארץ ומהעולם, שמתמחים בביצוע בכלים היסטוריים ואיתם קבוצת זמרים סולנים מובחרים מהארץ ומהעולם, עם מקהלת האקדמיה למוסיקה ירושלים. 
אביגיל ארנהיים, מנכ"לית עמותת פליציה בלומנטל שעומדת מאחורי הפסטיבל, מסבירה את הבחירה במוצרט ואת הקונספט של שימוש בכלים תקופתיים: " האפשרות להקשיב לקסם המוזיקלי שיצר מוצרט בכלים מתקופתו, מעוררת את כל החוויה מחדש. המוזיקאים שמנגנים במהלך שלושת הימים של פסטיבל ימי מוצרט הם ההוכחה כמה הצבע המיוחד של כל כלי מהתקופה יוצר את ההבדל. רובם מנגנים גם בכלים מודרניים, ויחד עם זאת טורחים להתאמן גם בכלים תקופתיים, בכדי להוציא את הערך המוסף שיש ביצירותיו של מוצרט. עמותת מרכז פליציה 
בלומנטל למוזיקה, מקדמת בברכה את הפרויקט הזה בניהולו האמנותי של צבי מניקר ובתמיכת הקרן של אריך פישר, כחלק מהמערך הכולל של פעילות העמותה לקידום המוזיקה הקלאסית והמוזיקאים בישראל".
אריך פישר, הקרן הבינלאומית "ימי מוצרט", מינכן מוסיף: "ימי מוצרט הינה חגיגת יום הולדת שמתקיימת בסוף ינואר מדי שנה מאז 1997 בזלצבורג, בווינה ובערי מוצרט נוספות, במטרה לגרום לחיבור בין אוהדי מוצרט הוותיקים לאוהבים חדשים. אני מאמין שהפרפקציוניזם נטול החדווה של תעשיית המוסיקה כיום אחראי במידה רבה לכך שאנשים צעירים מתקשים להתחבר למוסיקה 'קלאסית'. בפסטיבל ימי מוצרט אנו רוצים לאתגר תחושה זו בכמה דרכים: תוכנית לא שגרתית ויצירתית ומוסיקאים מיומנים ומלאים חדוות עשייה; אווירת קונצרטים רגועה ונעימה ונטולת הרעש האליטיסטי, שתאפשר לקהל להאזין וגם לקחת חלק בפסטיבל; ומחירים נוחים לקונצרטים. כמו כן, נקיים קונצרטים שבהם מוסיקאים בכל רמה ומכל גיל מוזמנים להציג את מוצרט 'שלהם' לקהל שמגיע שמגיע עבור ההנאה שבחוויה מוסיקלית מלאת חיים". 
"שיתוף הפעולה הפורה בין הקרן הבינלאומית לקידום תרבות וציוויליזציה במינכן לבין מרכז פליציה בלומנטל בתל אביב מאפשר לנו לקיים פסטיבל עשיר בתכנים", אומר המנהל האמנותי של הפסטיבל, צבי מניקר: "לקהל תמיד שמור מקום מרכזי בפסטיבל ימי מוצרט. כמו בימיו של מוצרט אנחנו נוטשים את הפורמליות בקונצרטים – משוחחים עם הקהל, נפגשים איתו בין האירועים, מספרים על המוסיקה ומצפים להשתתפות אינטראקטיבית בתכנית המהנה למשפחה '64 דברים', שבה הקהל בוחר בהגרלה את היצירות שיבוצעו. ומעל לכל, אנו מייחלים להשתתפותם של ילדים ומוסיקאים חובבים ב'מוצרט לכולם', אירוע שמהווה שיא נוסף בפסטיבל, לצד השיאים האמנותיים שנכונו לנו בקונצרטים התזמורתיים והקאמריים". 
התכנית המלאה
יום חמישי, 27.10

1.

17:00  - גראן פרטיטה ק. 361 - הסרנדה המפורסמת ל-12 כלי נשיפה וקונטרבס [אולם צוקר]  

אביעד גרשוני, שי קריבוס – אבוב; לורנצו קופולה, טיבי צייגר – קלרנית; גילי רינות, פיליפ קסטז'ון – באסט הורן;   אלון ראובן, ברק ייבין, עמנואל פרקנברג, חייס לקואי - קרן; איל סטריט, לב מניקר – בסון; מארק גילנסון – קונטרבס
2.

18:30  – מוצרט בכל מקום - מנגנים מוצרט ברחבי המתחם להנאת הקהל 

3.
19:30  – קונצרט פתיחה עם תזמורת מוצרט הישראלית [אולם צוקר]

התוכנית: פתיחה לאופרה חליל הקסם, ק. 620/1 ;   קונצ'רטו לקלרנית, ק. 622

סימפוניה בסול מינור ק. 183 ;  אריות דואטים ושלישיות קוליות מתוך האופרה ”כך עושות כולן”
סולנים: תהילה ניני גולדשטיין – סופרן; מרקוס שפר – טנור; יאיר פולישוק – בס; 

לורנצו קופולה – קלרנית  ד'אמור; צבי מניקר – פסנתר פטישים

4.
22:00  – אצל מוצרט בסלון - מוזיקה לפסנתר בשתים וארבע ידיים [אולם סלע] 

צבי מניקר, אבינעם שלו – פסנתר פטישים
5.
22:00 – Bar Talk – האמנים מספרים ליד הבר על התיבה האהובה עליהם (פואייה צוקר)
יום שישי, 28.10

6.

10:30  – קונצרט קאמרי מס' 1 [אולם צוקר]

רביעיית חליל ברה מז'ור, ק. 285;   רביעיית אבוב בפה מז'ור, ק. 370  ; רביעיית חליל בסול מז'ור, ק. 285א. ; 
רואי אמוץ – חליל; שי קריבוס – אבוב; ססיל דורשן, נעם שוס, דפנה רביד – כינור; אבישי חמיידס, יונה צור – ויולה; 

אורית מסר–יעקובי, מיכל קורמן – צ'לו

7.

10:30  – מוצרט של כולם [אולם סלע]

מוזיקאים חובבים, מוזיקאים מקצועיים וסטודנטים מנגנים מוצרט 

8.

12:15  - גראן פרטיטה ק. 361 - הסרנדה המפורסמת ל-13 כלי נשיפה [אולם צוקר]  

אביעד גרשוני, שי קריבוס – אבוב; לורנצו קופולה, טיבי צייגר – קלרנית; גילי רינות, פיליפ קסטז'ון – באסט הורן;   אלון ראובן, ברק ייבין, עמנואל פרקנברג, חייס לקואי - קרן; איל סטריט, לב מניקר – בסון; מארק גילנסון – קונטרבס
9.
14:30  – קונצרט קאמרי מס' 2 [אולם צוקר]

רביעיית חליל בלה מז'ור, ק. 298;     חמישיית קלרנית בלה מז'ור, ק. 581 

 יאן דה וינה – חליל; גילי רינות – קלרנית ד׳אמור; קטי דברצני, ליליה סלבני, טלי גולדברג – כינור; 

יונה צור, רחל רינגלשטיין – ויולה; אורית מסר–יעקובי – צ'לו

10.
14:30  – מוצרט של כולם [אולם סלע] 

מוזיקאים חובבים, מוזיקאים מקצועיים וסטודנטים מנגנים מוצרט 

11.
16:00– 64 דברים עם מוצרט [אולם סלע]

 קונצרט הגרלה - איש לא יודע מה יקרה! לכל המשפחה 

  תהילה ניני גולדשטיין, מרקוס שפר, יאיר פולישוק, רואי אמוץ, עירא גבעול, צבי מניקר 
12.
16:00 –  אז ועכשיו – האמנים מספרים ומדגימים את כלי הנגינה מזמנו של מוצרט (פואייה צוקר)
13.
17:30 – 18:30 – הרקוויאם – ק. 626 [אולם צוקר] 

סולנים: תהילה ניני גולדשטיין – סופרן; ענת צ'רני – אלט; מרקוס שפר – טנור; יאיר פולישוק – בס; 
 תזמורת מוצרט הישראלית והמקהלה הקאמרית ירושלים 

14.
19:30  -  מוצרט של כולם [אולם צוקר]

מוזיקאים חובבים, מוזיקאים מקצועיים וסטודנטים מנגנים מוצרט 

15.

19:30  – דיוורטימנטו פירושו בידור! [אולם סלע]

פרקים מתוך:  דואטים ל-2 קרנות, ק.487  ;   שלישיות ל-3 באסט–הורנים, ק. 439ב;  

דיוורטימנטו לשלישיית כלי קשת, ק. 563  ;  גראן פרטיטה ק. 361 (לאבוב ורביעיית פסנתר מאת ק.פ.ג. שוונקה)
עמנואל פרקנברג, חייס לקואי – קרן; לורנצו קופולה, פיליפ קסטז'ון, טיבי צייגר– באסט הורן; אביעד גרשוני – אבוב; קטי דברצני – כינור; יונה צור - ויולה; עירא גבעול – צ'לו; צבי מניקר – פסנתר פטישים

16.
21:00  – אצל מוצרט בסלון - מוזיקה לפסנתר בשתים וארבע ידיים [אולם סלע] 

צבי מניקר, אבינעם שלו – פסנתר פטישים

שבת, 29.10
17.

10:00– קונצרט קאמרי מס' 3 [אולם צוקר]

רביעיית חליל בדו מז'ור, ק.285ב  ;   חמישיית קרן במי-במול מז'ור, ק.407 

יאן דה וינה – חליל; אלון ראובן – קרן; היאוון קים, אדי קוטלר - כינור; 

אבישי חמיידס, רחל רינגלשטיין - ויולה; מיכל קורמן – צ'לו

18.

10:00   אצל מוצרט בסלון - מוזיקה לפסנתר בשתים וארבע ידיים [אולם סלע] 

צבי מניקר, אבינעם שלו – פסנתר פטישים

19.
11:30 - הרקוויאם – ק. 626 [אולם צוקר] 

סולנים: תהילה ניני גולדשטיין – סופרן; ענת צ'רני – אלט; מרקוס שפר – טנור; יאיר פולישוק – בס; 
 תזמורת מוצרט הישראלית והמקהלה הקאמרית ירושלים 

20.

12:30  – מוצרט של כולם [אולם סלע]
מוזיקאים חובבים, מוזיקאים מקצועיים וסטודנטים מנגנים מוצרט 

21.
13:30  –תזמורת מוצרט הישראלית [אולם צוקר]

התוכנית: פתיחה לאופרה חליל הקסם, ק. 620/1;   קונצ'רטו לקלרנית, ק. 622

 סימפוניה בסול מינור ק. 183;   ;  אריות דואטים ושלישיות קוליות מתוך האופרה ”כך עושות כולן”
סולנים: תהילה ניני גולדשטיין – סופרן; מרקוס שפר – טנור; יאיר פולישוק – בס; לורנצו קופולה – קלרנית ד'אמור; צבי מניקר – פסנתר פטישים

22.
16:00  – 64 דברים עם מוצרט [אולם סלע]

קונצרט הגרלה - איש לא יודע מה יקרה! לכל המשפחה 

תהילה ניני גולדשטיין, מרקוס שפר, יאיר פולישוק, רואי אמוץ, עירא גבעול, צבי מניקר 

מחירי כרטיסים 160 ₪ (קונצרט תזמורתי ו- גראן פרטיטה));
 120 ₪ (קונצרט קאמרי); 100 ₪ (מוצרט בסלון);
שיחה על הבר ומוצרט של כולם – כניסה חופשית
ניתן לרכוש גם כרטיס יומי במחיר של 250 ₪ ליום. 
כרטיס לכל ימי הפסטיבל – 700 ₪ 

רכישת כרטיסים:  www.fbmc.co.il 

בחסות 
הקרן הבינלאומית לתרבות, מינכן; הקרן לתרבות, חבל באוואריה; עיריית תל אביב יפו; 

מרכז פליציה בלומנטל למוזיקה ע"ר; היכל התרבות.
מפיקה: לליה לב ארי;  שיווק: אורלי בן אז"ר;  עיצוב גרפי – עדי כהן זיו;  שיווק דיגיטלי: סהר גמזו.
יחסי ציבור: גילי אלון ביטון ושירלי יצחקי – קרוסלה; 
ניהול הפרויקט - מרכז פליציה בלומנטל למוזיקה, ע"ר. שביל המרץ 2 תל אביב. 03-6201185

